

**РЕПУБЛИКА СРБИЈА**

**МИНИСТАРСТВО ПОЉОПРИВРЕДЕ, ШУМАРСТВА И ВОДОПРИВРЕДЕ**

**УПРАВА ЗА АГРАРНА ПЛАЋАЊА**

На основу члана 8. став 2. тачка 3) Закона о пољопривреди и руралном развоју („Службени гласник РС, број 41/2009, 10/2013 – др. закон и 101/2016) и члана 16. Правилника о ИПАРД подстицајима за инвестиције у физичку имовину пољопривредних газдинстава („Службени гласник РС, број 84/17 и 112/17), објављује

**ДОПУНЕ број 1.**

**ДРУГОГ ЈАВНОГ ПОЗИВА**

**ЗА ПОДНОШЕЊЕ ЗАХТЕВА ЗА ОДОБРАВАЊЕ ПРОЈЕКТА ЗА ИПАРД ПОДСТИЦАЈЕ ЗА ИНВЕСТИЦИЈЕ У ФИЗИЧКУ ИМОВИНУ ПОЉОПРИВРЕДНИХ ГАЗДИНСТАВА**

**У НАБАВКУ НОВОГ ТРАКТОРА**

**Члан 1.**

У Другом Јавном позиву за подношење захтева за одобравање пројекта за ИПАРД подстицаје за инвестиције у физичку имовину пољопривредних газдинстава у набавку новог трактора (у даљем тексту: Јавни позив), у члану 2. тачка 4), после речи „Србија“ додаје се запета и речи: „односно чија емисија издувних гасова не прелази нормативе и стандарде дате у Прилогу 1 – *Листа стандарда емисије издувних гасова*, која је одштампана уз овај Јавни позив и чини његов саставни део.“

**Члан 2.**

У члану 6. став 1. тачка 4) Јавног позива, после речи: „Правилника“ додаје се запета и речи: „са подацима о емисији издувних гасова предметног трактора“.

**Члан 3.**

У члану 8. став 1. тачка 17) Јавног позива, после речи: „нов“ додају се речи: „и да његова емисија издувних гасова не прелази нормативе и стандарде дате у Прилогу 1 – Листа стандарда емисије издувних гасова.“

**Члан 4.**

Ове допуне Јавног позива објављују се на званичној интернет страници Министарства пољопривреде, шумарства и водопривреде http://www.minpolj.gov.rs и званичној интернет страници Управе за аграрна плаћања <http://www.uap.gov.rs>, као и на огласним таблама Управе за аграрна плаћања, на адресама: Булевар краља Александра бр. 84, 11050 Београд и Булевар Михајла Пупина 113а, 11070 Нови Београд

Информације у вези расписаног Јавног позива и допуна Јавног позива доступне су на телефон Инфо-центра Министарства пољопривреде, шумарства и водопривреде: 011/260-79-60 или 011/260-79-61, као и контакт центра Управе за аграрна плаћања: 011/30-20-100 или 011/30-20-101, сваког радног дана од 7:30 до 15:30 часова.

У Београду, 8. јануара 2018. године,

|  |  |
| --- | --- |
| **Број: 320-01-1/2018-VII**  **Датум: 8. јануар 2018. године** | **В.Д. Директора**  **Жарко Радат** |